शॉट पूरा होने के बाद एक्टर को गले से लगाया, कबीर खान ने शेयर किया इंसीडेंट
Kabir Khan Reveals Irfaan Khan Reaction To Nawaz Emotional Scene साल 2009 में रिलीज हुई कबीर खान निर्देशित फिल्म ‘न्यूयॉर्क’ में जॉन अब्राहम, कटरीना कैफ और नील नितिन मुकेश लीड रोल में थे।
साल 2009 में रिलीज हुई कबीर खान निर्देशित फिल्म ‘न्यूयॉर्क’ में जॉन अब्राहम, कटरीना कैफ और नील नितिन मुकेश लीड रोल में थे। फिल्म में इरफान खान ने एफबीआई एजेंट का रोल प्ले किया था। इसी फिल्म में नवाजुद्दीन सिद्दीकी भी एक छोटे से रोल में नजर आए थे।
इस कैमियों रोल में भी नवाज ने इतनी शानदार परफॉर्मेंस दी थी कि उसे देखकर इरफान खान तक रो पड़े थे। डायरेक्टर कबीर खान ने एक इंटरव्यू में यह इंसीटेंड शेयर किया। कबीर ने बताया कि नवाज ने इस शॉट को सिंगल टेक में पूरा किया था और उनकी परफॉर्मेंस देखकर वहां मौजूद सभी लोग दंग रह गए थे।
मैंने कहा- कुछ भी हो जाए, हमें यह लड़का चाहिए
ह्यूमन्स ऑफ सिनेमा को दिए एक इंटरव्यू में कबीर ने कहा, ‘कई लोगों को लगता था कि नवाज एक्टर नहीं हैं पर उनका ऑडिशन बहुत ही शानदार था। फिल्म ‘न्यूयॉर्क’ में डायरेक्टर अली अब्बास जफर मेरे असिस्टेंट थे। उन्होंने मुझे नवाज का ऑडिशन दिखाया था। उसे देखकर मैंने उनसे कहा था कि कुछ भी हो जाए। हमें यह लड़का चाहिए।’
एक ही टेक में पूरा हो गया था सीन
शूटिंग के दिन को याद करते हुए कबीर ने कहा, ‘यह एक 3 से 4 मिनट का टेक था और मुझे इसके लिए दूसरा टेक लेना ही नहीं पड़ा। जैसे ही मैंने कट बोला तो सेट पर कुछ लोग तालियां बजा रहे थे तो वहीं कुछ लोगों की आंखों में आंसू थे।
इरफान ने नवाज को गले से लगा लिया
मुझे याद है आधे घंटे बाद इरफान मेरे पास आए और बोले सभी लोग नवाज की परफॉर्मेंस की बात कर रहे हैं। मैंने इरफान को माॅनिटर पर नवाज का सीन दिखाया। इसे देखने के बाद इरफान भी रो पड़े। वो नवाज के पास गए और उन्हें गले से लगा लिया।
फिल्म में नवाज ने एक ऐसे शख्स का रोल किया था जिसे 9/11 का सस्पेक्ट मानकर कस्टडी में टॉर्चर किया गया था। यशराज बैनर की इस फिल्म ने नवाज को फिल्म इंडस्ट्री में एस्टैब्लिश करने में मदद की थी।
इसके दो साल बाद ही उन्हें ‘गैंग्स ऑफ वासेपुर’ में लीड रोल मिला था, जिसके बाद वो इंडस्ट्री का जाना-पहचाना नाम बन गए। इस फिल्म के अलावा नवाज और इरफान ने ‘पान सिंह तोमर’ और ‘द लंचबॉक्स’ जैसी फिल्मों में साथ काम किया था।